# Cal·lítrique

La cal·lítrique (Callitriche), també anomenat estel d'aigua, és un gènere de plantes herbàcies perennes de la família de les plantaginàcies. Són plantes pròpies de les aigües dolces estancades o de corrent molt lent que tradicionalment s'havien inclòs dins d'una família monotípica pròpia, les cal·litricàcies o Callitrichaceae. Avui en dia encara es pot trobar així en algunes de les obres de referència del nostre país
Tanmateix, d'acord amb el sistema de classificació APG II, basat en anàlisis moleculars i genètics, aquest gènere està emparentat amb els altres representants de la família Plantaginaceae, encara que a primer cop d'ull no s'hi assembli gaire.

## Descripció

Callitriche conté espècies d'herbes aquàtiques d'entre 10 i 40 cm de llarg que viuen arrelades en aigües somes o també poden prosperar en ambients terrestres molt humits. Solen ser espècies primes amb fulles oposades i que arrelen als nusos. Les flors són menudes, molt simples, unisexuals i amb el periant nul o reduït a dues petites bractees membranoses que apareixen a l'axil.la de les fulles, solitàries o en parelles. Les flors masculines tenen un únic estam. Les flors femenines tenen un ovari amb quatre carpels i 2 estils. El fruit té 4 lòculs amb una llavor a cadascun d'ells.

## Taxonomia

És un gènere de determinació complexa que al món té unes 75 espècies.Als PPCC té entre 7 o 8 espècies segons diferents criteris. Aquesta és la llista que Flora Ibérica proposa de les espècies citades a la península Ibèrica, amb indicacions de quines d'elles estan als PPCC:
* Callitriche brutia Petagna: PPCC
* Callitriche cribrosa Schotsman
* Callitriche deflexa A. Braun ex Hegelm.
* Callitriche hamulata Kütz. ex W.D.J. Koch: PPCC
* Callitriche lenisulca Clavaud: PPCC
* Callitriche lusitanica Schotsman
* Callitriche obtusangula Le Gall: PPCC
* Callitriche palustris L.: PPCC
* Callitriche platycarpa Kütz.: PPCC
* Callitriche regis-jubae Schotsman
* Callitriche stagnalis Scop.: PPCC
* Callitriche truncata Guss.
* Callitriche truncata subsp. occidentalis (Rouy) Schotsman: PPCC
* C.brutia: fulles surant amb 2 flors masculines (amb un únic estam cadascuna).
* Callitriche hamulata
* Callitriche antarctica, una espècie terrestre de llocs molt humits de l'Antàrtida
* fruits de C.stagnalis.
Altres espècies conegudes de Callitriche:
* Callitriche fassetti
* Callitriche hermaphroditica,
** Sinònim Callitriche autumnalis
* Callitriche heterophylla,
** Sinònim Callitriche anceps, Callitriche bollanderi
* Callitriche intermedia,
* Callitriche longipedunculata,
* Callitriche marginata,
** Sinònim Callitriche sepulta
* Callitriche pedunculosa,
** Sinònim Callitriche nuttallii
* Callitriche peploides,
* Callitriche terrestris,
** Sinònim Callitriche austinii, Callitriche deflexa
* Callitriche trochlearis,

## Referències

* ↑ «estel d'aigua». Cercaterm. TERMCAT, Centre de Terminologia. [Consulta: 30 abril 2015].
* ↑ Thomé, Otto Wilhelm. Flora von Deutschland, Österreich und der Schweiz (pdf) (en alemany), 1885 [Consulta: 30 abril 2015]. Arxivat 2015-05-13 a Wayback Machine.
* ↑ «Cal·lítrique». Gran Enciclopèdia Catalana. Barcelona: Grup Enciclopèdia Catalana.
* 1 2 Oriol de Bolòs i Josep Vigo. Flora dels Països Catalans. Barcelona: Ed. Barcino, 1995, p. Vol.II, pàg.587. ISBN 84-7226-620-6 (Vol. II).
* 1 2 «CALLITRICHACEAE» (en castellà). Flora Ibérica. [Consulta: 19 març 2025].
* ↑ «Callitriche L.» (en anglès). Plants of the World Online. Royal Botanic Gardens, Kew. [Consulta: 19 març 2025].